CELEX: 51998PC0004(02)
Language: da
Date: 1998-01-14 00:00:00
Title: Henstilling med henblik på Rådets afgørelse om bemyndigelse af Kommissionen til at forhandle en aftale med de lande, der har en væsentlig interesse i at levere bananer til fordelingen af toldkontingenterne og af den traditionelle AVS-mængde

Avis juridique important

|

51998PC0004(02)

Henstilling med henblik på Rådets afgørelse om bemyndigelse af Kommissionen til at forhandle en aftale med de lande, der har en væsentlig interesse i at levere bananer til fordelingen af toldkontingenterne og af den traditionelle AVS-mængde  /* KOM/98/0004 endelig udg. */  

EF-Tidende nr. C 075 af 11/03/1998 s. 0009

Henstilling med henblik på Rådets afgørelse om bemyndigelse af Kommissionen til at forhandle en aftale med de lande, der har en væsentlig interesse i at levere bananer til fordelingen af toldkontingenterne og af den traditionelle AVS-mængde Efter appelinstansens bilæggelse af tvisterne inden for Verdenshandelsorganisationen har Kommissionen forelagt Rådet et forslag om en række ændringer af ordningen for indførsel af bananer til Fællesskabet, der blev indført ved afsnit IV i Rådets forordning (EØF) nr. 404/93, senest ændret ved forordning (EF) nr. 3290/94.På linje med dette forslag henstiller Kommissionen til Rådet, at det giver den bemyndigelse til at indlede forhandlinger med de lande, der har en væsentlig interesse i at levere bananer til Fællesskabet, med henblik på at foretage en fordeling mellem de pågældende lande af importtoldkontingenterne samt af den traditionelle AVS-mængde efter de forhandlingsdirektiver, der findes i bilaget, og i samråd med Artikel 113-Udvalget.Der skal anvendes et fælles kriterium til at bestemme, hvilke producentlande der har en væsentlig interesse i at levere bananer, på grundlag af de samlede indførsler til Fællesskabet.Det bør erindres, at hvis der ikke med rimelighed kan opnås en aftale med de pågældende lande, har Kommissionen i ovennævnte dokument foreslået Rådet, at det bemyndiger den til, bistået af et udvalg bestående af repræsentanter for medlemsstaterne, at foretage fordelingen mellem de leverandørlande, der har en væsentlig interesse her.BILAG Et fælles kriterium til at fastslå, hvilke producentlande der har en væsentlig interesse i at levere bananer, anvendes på grundlag af alle indførsler til Fællesskabet med henblik på at foretage fordelingen af toldkontingenterne og - hvis situationen bliver aktuel - af den traditionelle AVS-mængde efter aftale med de pågældende tredjelande.Forhandlingerne føres af Kommissionen i samråd med Artikel 113-Udvalget og inden for rammerne af de forhandlingsdirektiver, den måtte få fra Rådet.